Publication: Magyar Közlöny
Issue: MK-2010-82 (Year: 2010, Number: 82)
Era: contemporary
Section: „Egyetért-e azzal, hogy az Országgyûlés az elektronikus információszabadságról szóló 2005. évi XC. törvényt módosítsa oly
Paragraph Index: 64

„Egyetért-e azzal, hogy az Országgyûlés az elektronikus információszabadságról szóló 2005. évi XC. törvényt módosítsa oly módon, hogy az Országos Választási Bizottság (OVB) köteles a honlapján nyilvánosságra hozni: – az érkezés napját követõ napon a hozzá beérkezett beadványt; – legkésõbb az OVB ülését megelõzõ napon az OVB ülésének tervezett napirendjét; – legkésõbb az OVB ülése napján a beadvány elbírálásával összefüggésben az OVB tagok részére készített elõterjesztést és egyéb írásbeli dokumentumokat; – az OVB ülését követõ napon az OVB határozatait és az OVB ülésérõl készült jegyzõkönyvet; – legkésõbb a beérkezését követõ napon az OVB határozata ellen elõterjesztett jogorvoslati kérelmeket; – legkésõbb a jogorvoslat elbírálásától számított 3 napon belül a jogorvoslat elbírálása tárgyában hozott bírósági és alkotmánybírósági határozatot?” Az Országos Választási Bizottság megállapítja, hogy az aláírásgyûjtõ ív mintapéldányán szereplõ kérdés nem felel meg az Nsztv. 13. § (1) bekezdésében foglalt egyértelmûség követelményének. A népszavazásra feltenni kívánt kérdés számos kérdést tartalmaz, amelyek külön-külön is megválaszolhatóak. Ezáltal a választópolgárnak nincs lehetõsége az egyes kérdések között különbséget tenni és részkérdésenként véleményt nyilvánítani a kezdeményezésrõl.

Source: https://magyarkozlony.hu/hivatalos-lapok/a969a6739005a86cbc7ff0e09b578549ed4ada6c/dokumentumok/a4240bac4f912e250c7b4f0af992ac7edb288ce5/letoltes